Diari Oficial de la Generalitat Valenciana


Sumari del DOGV 7687, del 29-12-2015 (2015/10160)

ORDRE 26/2015, de 22 de desembre, de la Conselleria d'Educació, Investigació, Cultura i Esport, per la qual es modifica l'article segon de l'Ordre de 14 de juliol de 1989, de la Conselleria de Cultura, Educació i Ciència, per la qual es crea el Patronat Lluís Guarner.
----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2015/12/22/26/dof/vci/html**

### Dades del document

Número de DOGV
:   7687

Data del DOGV
:   29-12-2015

Secció del DOGV
:   I. DISPOSICIONS GENERALS

Número del document
:   2015/10210


Data del document
:   22-12-2015

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * fundació
    * protecció del patrimoni
    * donació
    * patrimoni cultural
    * legislació

ORDRE 26/2015, de 22 de desembre, de la Conselleria d'Educació, Investigació, Cultura i Esport, per la qual es modifica l'article segon de l'Ordre de 14 de juliol de 1989, de la Conselleria de Cultura, Educació i Ciència, per la qual es crea el Patronat Lluís Guarner. [2015/10618]  
Pel Decret 7/1987, de 19 de gener, el Consell va acceptar, a benefici d'inventari, l'herència de Lluís Guarner Pérez, el qual, per testament atorgat el dia 14 de maig de 1986, havia instituït la Generalitat hereua dels seus béns. D'acord amb la clàusula 2a de l'esmentat testament, la Generalitat ha de destinar els béns de l'herència o el seu producte a l'establiment d'un premi, pensió o beca de finalitat cultural.  
Per l'Ordre de 14 de juliol de 1989, de la Conselleria de Cultura, Educació i Ciència, per la qual es crea el Patronat Lluís Guarner, es regula el procediment per al compliment de la voluntat del causant, i s'assegura l'ús recte del producte de la realització dels béns relictes, que van ser entregats a la Generalitat pels seus marmessors el dia 19 de juny de 1989, segons consta en l'escriptura pública atorgada a aquest efecte en l'esmentada data.  
Per l'Ordre de 14 de març de 2007, de la Conselleria de Cultura, Educació i Esport, es va modificar la composició del Patronat Lluís Guarner i es va dotar aquesta entitat d'un secretari, segons es va acordar en la reunió del Patronat de data 21 de desembre de 2006.  
A través de la present norma, es modifica la composició del Patronat Lluís Guarner i se'n determinen els membres actuals.  
En virtut d'això, a proposta de la Conselleria d'Educació, Investigació, Cultura i Esport,  
  
  
ORDENE  
  
Modificar l'article segon de l'Ordre de 14 de juliol de 1989, que quedarà redactat en els termes següents:  
1. El Patronat Lluís Guarner estarà format pel president, els vocals i un secretari.  
2. La presidència del patronat serà ocupada per la persona titular de la conselleria amb competències en matèria de cultura.  
3. Seran vocals del patronat:  
- La persona titular de la sotssecretaria de la conselleria amb competències en matèria de cultura.  
- El marmessor testamentari, José Francisco Yvars-Castelló.  
- La persona titular de la Direcció General de Cultura i Patrimoni.  
- Personalitats de reconegut prestigi: Rosa Ballester Añón, Ana Lluch Hernández, Francisco Brines Bañó, Vicente L. Navarro de Luján, Antonio Mestre Sanchis, Jorge Cardona Llorens, Juan José Garrido Zaragozá, Francisco Javier Satorre Grau, Vicenç Maria Rosselló i Verger.  
- Un representant que designarà la persona titular de la conselleria amb competències en matèria d'hisenda i model econòmic.  
- Les persones premiades en les dos últimes convocatòries del Premi Lluís Guarner.  
4. Ocuparà la secretaria del patronat la persona funcionària de major rang amb competències en matèria del llibre i biblioteques, amb veu però sense vot.  
  
DISPOSICIÓ FINAL  
  
Única  
Aquesta ordre entrarà en vigor l'endemà de ser publicada en el Diari Oficial de la Comunitat Valenciana.  
  
València, 22 de desembre de 2015  
  
El conseller d'Educació, Investigació, Cultura i Esport,  
VICENT MARZÀ IBÁÑEZ


Còpia Permalink ELI